wickkiey/tamil-wikipedia-chunked huggingface dataset:
# சாகை-I

உள்ள கருங்கற்களால ஆன ராஸ் கோ மலைகளின் நிலத்தடியில் இரண்டாம் முறையாக அணுகுண்டு சோதனை நடத்திய இடம்]]  
**சாகை-I** (*Chagai-I*), பாக்கித்தான் முதன் முறையாக 28 மே 1998 அன்று, பலூசிஸ்தான் மாகாணத்தின் சாகை மாவட்டத்தில் உள்ள *ராஸ் கோ மலைகள்* அருகே 5 நிலத்தடி அணுகுண்டு சோதனைகள் நடத்திய இடமாகும். இந்த அணுகுண்டு 40 கிலோ டன் டி என் டி வெடிமருந்துக்கு சமம் ஆகும்.  
இந்தியா மே 11 மற்றும் 13, 1998 இல் **சக்தி நடவடிக்கை** (Operation Shakti) அல்லது **பொக்ரான் - II** பொக்ரான் நிலத்தடியில் ஐந்து அணுகுண்டு சோதனைகளை நடத்தியதற்கு எதிராக பாகிஸ்தான் சாகை-I அணுகுண்டு சோதனைகள் செய்தது.  
இதனால் ஐக்கிய நாடுகளின் பாதுகாப்புக் குழுவின் தீர்மானம் எண் 1172-ன் கீழ் இரு நாடுகளின் மீது பொருளாதாரத் தடைகள் விதித்தது. மேலும் 30 மே, 1998 அன்று அணு ஆயுதங்கள் கொண்ட நாடுகளின் பட்டியலில் இந்தியா மற்றும் பாகிஸ்தான் சேர்க்கப்பட்டது.
# சாகை-I

## பின்னணி

பாகிஸ்தான் 1972களிலிருந்தே அணுகுண்டு பரிசோதனை செய்யும் திட்டத்தை தொடங்கியது. இத்திட்டத்தின்படி, 28 மே 1998 அன்று பாகிஸ்தான் தனது முதல் அணுகுண்டு பரிசோதனையை **சாகை-I**ல் நடத்தியது.
# சாகை-I

## சாகை-II

இரண்டாம் முறையாக பாகிஸ்தான் 30 மே 1998 அன்று பலூசிஸ்தான் மாகாணத்தின் காரன் மாவட்டப் பாலைவனத்தில் சாகை-II என்ற பெயரில் மீண்டும் அணுகுண்டு சோதனை செய்தது. இந்த அணு ஆயுதம் 25 கிலோ டன் டி என் டி வெடி மருந்துக்கு சமம் ஆகும்.  
இதன் மூலம் அணுகுண்டை ஆயுதமாக கொண்ட 8 உலக நாடுகளில் பாகிஸ்தான் எட்டாவது இடத்தை பிடித்தது.
# இந்திய வேளாண் தோட்டக்கலை சங்கம்

**இந்திய வேளாண் தோட்டக்கலை சங்கம்** (*Agri Horticultural Society of India*) 1820ஆம் ஆண்டு இந்தியாவின் கொல்கத்தாவிலுள்ள அலிப்பூர் சாலையில் வில்லியம் கேரி என்பவரால் நிறுவப்பட்டது. ஒரு மலர் தோட்டம், பசுமை இல்லங்கள், ஓர் ஆராய்ச்சி ஆய்வகம் மற்றும் ஒரு நூலகம் ஆகியவை இங்குள்ளன. தாவரங்கள் மற்றும் பூக்களின் மிகப்பெரிய தொகுப்பாக அமைந்துள்ளது. மேலும் தோட்டக்காரர்கள் மற்றும் தாவர/பூ பிரியர்களுக்கான வசதிகளுடன், நீண்ட மற்றும் தனித்துவமான பாரம்பரியத்தைக் கொண்ட கன்னாசு உட்பட தாவரவியல் வகைகளின் குறிப்பிடத்தக்க தொகுப்பைக் கொண்டுள்ளது.
# சோவியத் ஒன்றியத்தின் நண்பர்கள் (இந்தியா, 1981)

**சோவியத் ஒன்றியத்தின் நண்பர்கள் (இந்தியா, 1981)** (*Friends of the Soviet Union (India, 1981)*) என்பது இந்தியாவில் நிறுவப்பட்ட ஓர் அமைப்பாகும். தேசிய அரசியல் அரங்கில் இந்தியப் பொதுவுடைமைக் கட்சிக்கும் இந்திய தேசிய காங்கிரசுக்கும் இடையிலான முறிவுக்குப் பிறகு, இந்தியப் பொதுவுடைமைக் கட்சி கட்டுப்பாட்டில் இருந்த இந்தோ-சோவியத் கலாச்சார சங்கத்திற்கு மாற்றாக இந்திய தேசிய காங்கிரசு மற்றும் அகில இந்திய பொதுவுடைமைக் கட்சி உறுப்பினர்களால் இந்த அமைப்பு நிறுவப்பட்டது.  
1981ஆம் ஆண்டு மே மாதத்தில் நடைபெற்ற சோவியத் ஒன்றியத்தின் நண்பர்கள் அமைப்பின் தொடக்க மாநாட்டில் இந்தியப் பிரதமர் இந்திரா காந்தி உரையாற்றினார்.
# என். ஆர். இராசேந்திரன்

**என். ஆர். இராசேந்திரன்** (*N. R. Rajendiran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் ஆயங்குடி கிராமத்தினைச் சேர்ந்தவர். பள்ளிக் கல்வியினை முடித்துள்ள இராசேந்திரன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காட்டுமன்னார்கோயில் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அரசினர் கட்டடக்கலை மற்றும் சிற்பக்கலைக் கல்லூரி, மாமல்லபுரம்

**அரசினர் கட்டடக்கலை மற்றும் சிற்பக்கலைக் கல்லூரி** (*Government College of Architecture and Sculpture*) என்பது தமிழ்நாட்டின் மாமல்லபுரத்தில் உள்ள அரசு சிற்பக் கலைக்கல்லூரியாகும். சிற்பக் கலையை அனைவரும் கற்கவேண்டும் என்ற என்னத்தில் 1957ஆம் ஆண்டு இக்கல்லூரி துவக்கப்பட்டது. இக்கல்லூரியானது டாக்டர் ஜெ. ஜெயலலிதா இசை மற்றும் கவின்கலைப் பல்கலைக்கழகத்தின் இணைப்பு பெற்ற கல்லூரியாக தமிழ்நாடு அரசின் கலை பண்பாட்டுத் துறையின் கீழ் இயங்கிவருகிறது.
# அரசினர் கட்டடக்கலை மற்றும் சிற்பக்கலைக் கல்லூரி, மாமல்லபுரம்

## வரலாறு

இக்கல்லூரி 1957 ஆண்டு மாமல்லபுரத்தில் *அரசு சிற்ப பயிற்சி மையமாக* 65 செண்ட் இடத்தில் துவக்கப்பட்டது. அதன் முதல் முதல்வராக வை. கணபதி ஸ்தபதியின் தந்தையார் *வைத்தியநாத ஸ்தபதி* நியமிக்கபட்டார். அப்போது பழனி தண்டாயுதபாணி சுவாமி கோயிலின் தேவத்தான சிற்பியாக பணியாற்றிவந்த வை. கணபதி ஸ்தபதி கல்லூரியின் படிப்பிற்கான பாடமுறையை வகுக்குத்துக் கொடுத்தார். 1957 மார்ச் முதல் முதல்வராக பணியாற்றிவந்த வைத்தியநாத ஸ்தபதி 1960 இல் பக்கவாதம் தாக்கியதால் பணியிலிருந்து விலகினார். அதன்பிறகு வை. கணபதி ஸ்தபதி அப்பணிக்கு தேர்வாகி 27 ஆண்டுகள் பணியாற்றினார். 65 செண்ட் இடத்தில் இருந்த கல்லூரி பின்னர் 26 ஏக்கர் கொண்டதாக விரிவுபடுத்தப்பட்டது.  
முதலில் மூன்றாண்டு கால அளவிலான கட்டடக்கலை மற்றும் சிற்பக்கலைக்கான சான்றிதழ் படிப்பு அறிமுகம் செய்யப்பட்டது. அதன் பின்னர் 1975-1976 ஆம் கல்வியாண்டில் தமிழ்நாடு அரசின் தொழில்நுட்பக் கல்வி இயக்ககத்தின் மூலம் இம்மையத்தில் பட்டயப் படிப்புகள் அறிமுகப்படுத்தப்பட்டன. மேலும் சிற்பப் பயிற்சி மையம் என்ற பெயரானது, *தமிழ்நாடு கட்டடக்கலை மற்றும் சிற்பப் பயிற்சி மையம்* எனப் பெயர் மாற்றப்பட்டது. 1981 ஆம் ஆண்டு இம்மையத்தில், கோயில் கட்டடக்கலையில் இளம் அறிவியல் (பி.எஸ்சி) பட்டப்படிப்புத் துவங்கப்பட்டது. 1984 ஆம் ஆண்டில் கற்சிற்பம், சுதைச் சிற்பம், மரச் சிற்பம், உலோகச் சிற்பம் எனும் நான்கு பிரிவுகளில் இளம் அறிவியல் பட்டங்கள் அறிமுகப்படுத்தப்பட்டன.  
அதன் பிறகு, அகில இந்திய தொழில்நுட்பக் கல்விக்குழுவின் தரத்திற்கு இணையாக இம்மையத்தின் தரத்தை மேம்படுத்தும் நோக்கத்தில் மூன்றாண்டு கால அளவிலான பட்டப்படிப்புகள் நான்காண்டு கால அளவிற்கு மாற்றம் செய்யப்பட்டதுடன் அரசினர் கட்டடக்கலை மற்றும் சிற்பக் கலைக் கல்லூரியாகவும் மாற்றம் செய்யப்பட்டது.
# அரசினர் கட்டடக்கலை மற்றும் சிற்பக்கலைக் கல்லூரி, மாமல்லபுரம்

## இளங்கலைப் படிப்புகள்

- தொழில்நுட்பவியல் இளையர் மரபுக் கட்டடக்கலை (B.Tech., Degree in Traditional Architecture)
- கவின்கலை இளையர் மரபு ஓவியம் மற்றும் வண்ணம் (B.F.A - (Traditional Drawing and Painting)
- கவின்கலை இளையர் மரபுச் சிற்பக்கலை (B.F.A - Traditional Sculpture) இதில் கீழ்கண்ட நான்கு படிப்புகள் தனித்தனியாக உள்ளன.
- கல் சிற்பம் (Stone Sculpture)
- உலோகச் சிற்பம் (Metal Sculpture)
- மரச்சிற்பம் (Wood Sculpture)
- சுதைச்சிற்பம் (Sudhai Sculpture)
# அரசினர் கட்டடக்கலை மற்றும் சிற்பக்கலைக் கல்லூரி, மாமல்லபுரம்

## கல்வித் தகுதி

இளையர் மரபுக் கட்டடக்கலைப் பட்டப்படிப்புக்கு 10+2 அல்லது அதற்கு இணையான கல்வியில் கணிதத்தை ஒரு பாடமாக எடுத்துப் படித்துத் தேர்ச்சி பெற்றிருக்க வேண்டும். கவின்கலை இளையர் மரபுச் சிற்பக்கலைப் பட்டப்படிப்பு மற்றும் கவின்கலை இளையர் மரபு ஓவியம் மற்றும் வண்ணம் பட்டப்படிப்புகளுக்கு 10+2 அல்லது அதற்கு இணையான கல்வியில் தேர்ச்சி பெற்றிருத்தல் வேண்டும். கல்லூரியில் சேர பட்டியல் சாதியினர், பழங்குடியினருக்கு பிரிவினர் 26 வயதுக்குள்ளும், பிற பிரிவினர் 23 வயதுக்குள்ளும் இருப்பவர்கள் விண்ணப்பிக்கலாம்.
# வி. இரவிச்சந்திரன்

**வி. இரவிச்சந்திரன்** (*V. Ravichandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் புத்தூர் கிராமத்தினைச் சேர்ந்தவர். பள்ளிக் கல்வியினை முடித்துள்ள இரவிச்சந்திரன், அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உப்பிலியாபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அணு மருத்துவம் & இணை அறிவியல் நிறுவனம்

**அணு மருத்துவம் & இணை அறிவியல் நிறுவனம்** (*Institute of Nuclear Medicine & Allied Sciences*) என்பது பாதுகாப்பு ஆராய்ச்சி மற்றும் மேம்பாட்டு அமைப்பின் ஓர் ஆய்வகமாகும். அணுக்கரு மருத்துவம் & இணை அறிவியல் நிறுவனம் என்ற பெயராலும் இந்நிறுவனம் அறியப்படுகிறது. இந்தியாவின் தலைநகர் தில்லியின் திமார்பூரில் அமைந்துள்ள இந்நிறுவனம் அணு மருத்துவ ஆராய்ச்சி, அணு விபத்துக்கள், அணு வெடிப்புகளினால் ஏற்படும் பாதிப்பு, பாதிப்பின் விளைவுகளுக்கான தீர்வுகள் குறித்த ஆய்வுகளில் ஈடுபட்டுள்ளது.
# அணு மருத்துவம் & இணை அறிவியல் நிறுவனம்

## கல்வி

இந்த நிறுவனத்தின் கீழ் உள்ள அணு மருத்துவத் துறை 1968ஆம் ஆண்டு முதல் கதிர்வீச்சு மருத்துவத்தில் இரண்டு ஆண்டு பட்டயப் படிப்பை வழங்குகிறது. இப்படிப்பு உலகின் அணு மருத்துவத்தில் முதல் முறையான பயிற்சித் திட்டமாகும்.
# அணு மருத்துவம் & இணை அறிவியல் நிறுவனம்

## வரலாறு

1956ஆம் ஆண்டு தில்லியில் உள்ள பாதுகாப்பு அறிவியல் ஆய்வகத்தில் ஒரு கதிர்வீச்சு அலகு நிறுவப்பட்டது. இதுவே இந்த நிறுவனத்தின் பிறப்பிடமாகும். இந்த ஆண்டு முதலாகத்தான் அணு மருத்துவம் & இணை அறிவியல் நிறுவனத்தின் தொடக்கம் அறியப்படுகிறது. ஆரம்ப பணியின் ஒரு பகுதியாக, அணு ஆயுதங்கள் மற்றும் பிற பேரழிவு ஆயுதங்களைப் பயன்படுத்துவதால் ஏற்படும் விளைவுகள் குறித்தும் ஓர் ஆய்வு நடத்தவும் திட்டமிடப்பட்டது. 1959ஆம் ஆண்டில், கதிரியக்கவியல் அலகு கதிர்வீச்சு மருத்துவப் பிரிவாக மேம்படுத்தப்பட்டது. மேலும் 1961ஆம் ஆண்டில், அணு மருத்துவம் மற்றும் இணை அறிவியல் நிறுவனம் நிறுவப்பட்டது.
# கே. ஆர். இராசு

**கே. ஆர். இராசு** (*K. R. Raju*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நீலகிரி மாவட்டம் கேத்திப் பகுதியினைச் சேர்ந்தவர். பள்ளிக் கல்வியினை முடித்துள்ள இராசு, அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கூடலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. பி. இராசு

**கே. பி. இராசு** (*K. P. Raju*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் குனியமுத்தூர் பகுதியினைச் சேர்ந்தவர். இளங்கலைப் பட்டம் பெற்றுள்ள இராசு, ஒப்பந்தக்காரராகப் பணிபுரிகிறார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பேரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வேலம்மாள் தொழில்நுட்ப நிறுவனம்

**வேலம்மாள் தொழில்நுட்ப நிறுவனம்** (*Velammal Institute of Technology*) இந்தியாவின் தமிழ்நாட்டின் திருவள்ளூர் மாவட்டத்தில் அமைந்துள்ள ஒரு தனியார் நிறுவனம் ஆகும். இந்நிறுவனம் 2008ஆம் ஆண்டில் நிறுவப்பட்டது.  
தத்துவார்த்த அறிவையும் நடைமுறை திறன்களையும் வளர்ப்பதன் மூலம் மாணவர்களை பொறியியல் துறைக்கு இந்நிறுவனம் தயார்படுத்துகிறது.
# வேலம்மாள் தொழில்நுட்ப நிறுவனம்

## துறைகள்

இந்நிறுவனத்தில் பின்வரும் பட்டப் படிப்புகள் அளிக்கப்படுகின்றன.  
- கணினியிய பொறியியல்
- மின்பொறியியல்
- மின்னணுப் பொறியியல்
- இயந்திரப் பொறியியல்
- தகவல் தொழில்நுட்பம்
# சோடியம் சேர்மங்கள்

**சோடியம் சேர்மங்கள்** (*Sodium compounds*) என்பவை சோடியம் (Na) என்ற தனிமத்துடன் ஒன்று அல்லது அதற்கு மேற்பட்ட பிற தனிமங்கள் அல்லது குழுக்கள் வேதியியல் ரீதியாக இணைந்து உருவாகும் பொருள்களைக் குறிக்கிறது. சோடியம் அணுக்கள் 11 எலக்ட்ரான்களைக் கொண்டுள்ளன. இந்த எண்ணிக்கை மந்த வாயு நியானின் நிலையான உள்ளமைவை விட ஒன்று அதிகமாகும். இதன் விளைவாக, சோடியம் பொதுவாக Na<sup>+</sup> நேர் மின்னயனி தொடர்புடைய அயனிச் சேர்மங்களை உருவாக்குகிறது. சோடியம் ஒரு வினைத்திறன் மிக்க கார உலோகமாகும். மேலும் அயனி சேர்மங்களில் இது மிகவும் நிலையானதும் ஆகும். சோடியத்தால் இடை உலோக சேர்மங்களையும் கரிமசோடியம் சேர்மங்களையும் உருவாக்க முடியும். சோடியம் சேர்மங்கள் பெரும்பாலும் தண்ணீரில் கரையக்கூடியவையாகும்.
# சோடியம் சேர்மங்கள்

## உலோக சோடியம்

உலோக சோடியம் பொதுவாக பொட்டாசியத்தை விட குறைவான வினைத்திறன் கொண்டதாகும். ஆனால் இது இலித்தியத்தை விட அதிக வினைத்திறன் கொண்டது. சோடியம் உலோகம் அதிக அளவில் குறைக்கும் தன்மை கொண்டுள்ளது. Na+/Na சோடிக்கான நிலையான குறைப்பு திறன் −2.71 வோல்ட் ஆகும். பொட்டாசியம் மற்றும் இலித்தியம் ஆகியவை இன்னும் அதிகமான எதிர்மறை ஆற்றல்களைக் கொண்டிருக்கின்றன. உருகிய சோடியம் உலோகத்தின் வெப்ப, திரவ, வேதியியல் மற்றும் அணுக்கரு பண்புகள், வேக இனப்பெருக்க உலைக்கு தேர்ந்தெடுக்கப்பட்ட முக்கிய குளிரூட்டிகளில் ஒன்றாக இது இருக்க காரணமாகின்றன. இத்தகைய அணு உலைகள் சுத்தமான ஆற்றலை உற்பத்தி செய்வதற்கான ஒரு முக்கியமான படியாகக் காணப்படுகின்றன.
# சோடியம் சேர்மங்கள்

## உப்புகளும் ஆக்சைடுகளும்

சோடியம் சேர்மங்கள் வணிக ரீதியாக முக்கியத்துவம் வாய்ந்தவை. குறிப்பாக கண்ணாடி, காகிதம், சோப்பு மற்றும் நெசவு உற்பத்தி செய்யும் தொழில்களுக்கு இவை மையமாக உள்ளன. மேசை உப்பு (NaCl), சோடா சாம்பல் (Na<sub>2</sub>CO<sub>3</sub>), ரொட்டி சோடா (NaHCO<sub>3</sub>), சோடியம் ஐதராக்சைடு (NaOH), சோடியம் நைட்ரேட்டு (NaNO<sub>3</sub>), டை- மற்றும் டிரை-சோடியம் பாசுப்பேட்டுகள், சோடியம் தயோசல்பேட்டு (Na<sub>2</sub>S<sub>2</sub>O<sub>3</sub>·5H<sub>2</sub>O), மற்றும் போராக்சு (Na<sub>2</sub>B<sub>4</sub>O<sub>7</sub>·10H<sub>2</sub>O) ஆகியவை முக்கியமான சோடியம் சேர்மங்களாகும்.  
பெரும்பாலான சோப்புகள் கொழுப்பு அமிலங்களின் சோடியம் உப்புகள் ஆகும். சோடியம் சோப்புகள் பொட்டாசியம் சோப்புகளை விட அதிக உருகும் வெப்பநிலையைக் கொண்டுள்ளன (மேலும் "கடினமானவை" என்றும் தோன்றுகின்றன). சோடியம் கொண்ட கலப்பு ஆக்சைடுகள் நம்பிக்கைக்குரிய வினையூக்கிகளாகவும் ஒளிச்சேர்க்கையாளர்களாகவும் உள்ளன. ஒளி வேதியியல் ரீதியாக இடைக்கணிக்கப்பட்ட சோடியம் அயனி WO<sub>3</sub> சேர்மத்தின் ஒளிமின்னழுத்த செயல்பாட்டை மேம்படுத்துகிறது.  
அனைத்து கார உலோகங்களையும் போலவே, சோடியமும் தண்ணீருடன் வினைபுரியும் போது வெப்ப உமிழ்வினையாகவே வினைபுரிகிறது. இந்த வினை சோடியம் ஐதராக்சைடையும் எரியக்கூடிய ஐதரசன் வாயுவையும் உருவாக்குகிறது. காற்றில் எரிக்கப்படும்போது, இது முதன்மையாக சோடியம் பெராக்சைடை சிறிது சோடியம் ஆக்சைடுடன் உருவாக்குகிறது..
# சோடியம் சேர்மங்கள்

## நீர்க்கரைசல்கள்

சோடியம் நீரில் கரையக்கூடிய சேர்மங்களை உருவாக்குகிறது. அதாவது ஆலைடுகள், சல்பேட்டுகள், நைட்ரேட்டுகள், கார்பாக்சிலேட்டுகள் மற்றும் கார்பனேட்டுகள் போன்றவை. முக்கிய நீரிய இனங்கள் [Na(H<sub>2</sub>O)<sub>n</sub>]<sup>+</sup> அணைவுகள் ஆகும், இங்கு n = 4–8; எக்சு-கதிர் விளிம்பு விளைவு தரவு மற்றும் கணினி உருவகப்படுத்துதல்களிலிருந்து n = 6 என்றும் குறிக்கப்படுகிறது.  
சோடியம் உப்புகள் பொதுவாக தண்ணீருடன் அதிக ஈடுபாட்டைக் கொண்டிருப்பதால், நீரிய கரைசல்களிலிருந்து சோடியம் உப்புகளை நேரடியாக வீழ்படிவாக்குவது அரிதாகும். விதிவிலக்காக சோடியம் பிசுமத்தேட்டை (NaBiO<sub>3</sub>) கூறலாம். சேர்மங்களின் அதிக கரைதிறன் காரணமாக, சோடியம் உப்புகள் பொதுவாக ஆவியாதல் முறை அல்லது எத்தனால் போன்ற கரிம எதிர்கரைப்பான் மூலம் திடப்பொருட்களாக வீழ்படிவாக்கலாம். எடுத்துக்காட்டாக, 0.35 கிராம்/லிட்டர் சோடியம் குளோரைடு மட்டுமே எத்தனாலில் கரையும். 15-கிரௌன்-5 போன்ற கிரவுன் ஈதர்களை ஒரு கட்ட-பரிமாற்ற வினையூக்கியாகப் பயன்படுத்தப்படலாம்.  
மாதிரிகளின் சோடியம் உள்ளடக்கம் அணு உறிஞ்சுதல் நிறமாலை ஒளி அளவியல் அல்லது அயனி-தேர்ந்தெடுக்கப்பட்ட மின்முனைகளைப் பயன்படுத்தி மின்னழுத்தம்மானி மூலம் தீர்மானிக்கப்படுகிறது.
# சோடியம் சேர்மங்கள்

## எலக்ட்ரைடுகளும் சோடைடுகளும்

மற்ற கார உலோகங்களைப் போலவே, சோடியமும் அம்மோனியா மற்றும் சில அமீன்களில் கரைந்து ஆழமான வண்ணக் கரைசல்களைத் தருகிறது. இந்தக் கரைசல்களை ஆவியாக்கும் போது உலோக சோடியத்தின் பளபளப்பான படலம் விட்டுச்செல்பப்படுகிறது. கரைசல்களில் ஒருங்கிணைப்பு அணைவுச் சேர்மம் (Na(NH<sub>3</sub>)<sub>6</sub>)<sup>+</sup> உள்ளது, நேர்மறை மின்னூட்டம் எலக்ட்ரான்களால் எதிர்மின் அயனிகளாகச் சமநிலைப்படுத்தப்படுகிறது. கிரிப்டாண்டுகள் இந்த அணைவுகளை படிகத் திடப்பொருட்களாக தனிமைப்படுத்த அனுமதிக்கின்றன. சோடியம் கிரவுன் ஈதர்கள், கிரிப்டாண்டுகள் மற்றும் பிற ஈந்தணைவிகளுடன் அணைவுச் சேர்மங்களை உருவாக்குகிறது.  
உதாரணமாக, 15-கிரவுன்-5 சோடியத்துடன் அதிக ஈடுபாட்டைக் கொண்டுள்ளது. ஏனெனில் 15-கிரவுன்-5 சேர்மத்தின் குழி அளவு 1.7–2.2 Å ஆகும். இது சோடியம் அயனியைப் (1.9 Å) என்ற அளவில் பொருத்த போதுமானதாகும்.. கிரவுன் ஈதர்கள் மற்றும் பிற அயனியேந்திகளைப் போலவே கிரிப்டாண்டுகளும் சோடியம் அயனியுடன் அதிக ஈடுபாட்டைக் கொண்டுள்ளன. கார Na<sup>−</sup> அயனியின் வழித்தோன்றல்கள் அம்மோனியாவில் உள்ள சோடியத்தின் கரைசல்களில் கிரிப்டாண்டுகளைச் சேர்ப்பதன் மூலம் பெறப்படுகின்றன.
# சோடியம் சேர்மங்கள்

## கரிம சோடியம் சேர்மங்கள்

பல கரிமசோடியம் சேர்மங்கள் தயாரிக்கப்பட்டுள்ளன. C-Na பிணைப்புகளின் அதிக முனைவுத்தன்மை காரணமாக, அவை கார்பேனியன்களின் (கரிம எதிர்மின் அயனிகளுடன் கூடிய உப்புகள்) மூலங்களைப் போல செயல்படுகின்றன. சில நன்கு அறியப்பட்ட வழித்தோன்றல்களில் சோடியம் வளையபென்டாடையீனைடு (NaC<sub>5</sub>H<sub>5</sub>) மற்றும் டிரைட்டைல் சோடியம் ((C<sub>6</sub>H<sub>5</sub>)<sub>3</sub>CNa) ஆகியவை அடங்கும். சோடியம் நாப்தலீன், Na<sup>+</sup>[C<sub>10</sub>H<sub>8</sub><sup>•</sup>]<sup>−</sup> ஒரு வலுவான குறைக்கும் முகவர் ஆகும். ஈதர் கரைசல்களில் Na மற்றும் நாப்தலீனை கலக்கும்போது இது உருவாகிறது.
# சோடியம் சேர்மங்கள்

## உலோகமிடை சேர்மங்கள்

பொட்டாசியம், கால்சியம், காரீயம் போன்ற பல உலோகங்களுடனும், குழு 11 மற்றும் 12 தனிமங்களுடனும் சேர்ந்து சோடியம் உலோகக் கலவைகளை உருவாக்குகிறது. சோடியம் மற்றும் பொட்டாசியம் KNa<sub>2</sub> மற்றும் NaK சேர்மங்களை உருவாக்குகின்றன. NaK 40–90% பொட்டாசியம் மற்றும் சுற்றுப்புற வெப்பநிலையில் திரவமாக உள்ளது. இது ஒரு சிறந்த வெப்ப மற்றும் மின் கடத்தியாகும். சோடியம்-கால்சியம் உலோகக் கலவைகள், இவை NaCl-CaCl<sub>2</sub> மற்றும் மும்மை கலவை NaCl-CaCl<sub>2</sub>-BaCl<sub>2</sub> ஆகியவற்றின் இரும உப்பு கலவையிலிருந்து சோடியத்தின் மின்னாற்பகுப்பு உற்பத்தியின் துணை விளை பொருட்களாகும். கால்சியம் சோடியத்துடன் ஓரளவு மட்டுமே கலக்கக்கூடியது. மேலும் கூறப்பட்ட கலவைகளிலிருந்து பெறப்பட்ட சோடியத்தில் கரைந்த 1-2% சதவீதத்தை 120 °செல்சியசு வெப்பநிலைக்கு குளிர்வித்து வடிகட்டுவதன் மூலம் வீழ்படிவாக்க முடியும்.  
திரவ நிலையில், சோடியம் ஈயத்துடன் முழுமையாகக் கலக்கிறது. சோடியம்-ஈயம் உலோகக் கலவைகளை உருவாக்க பல முறைகள் உள்ளன. ஒன்று அவற்றை ஒன்றாக உருக்குவது, மற்றொன்று உருகிய ஈய நேர்மின்வாய்களீல் சோடியத்தை மின்னாற்பகுப்பு முறை மூலம் படிய வைப்பது என்பனவாகும். NaPb<sub>3</sub>, NaPb, Na<sub>9</sub>Pb<sub>4</sub>, Na<sub>5</sub>Pb<sub>2</sub>, மற்றும் Na<sub>15</sub>Pb<sub>4</sub> ஆகியவை அறியப்பட்ட சோடியம்-ஈயம் உலோகக் கலவைகளில் சிலவாகும். தங்கம் (NaAu<sub>2</sub>) மற்றும் வெள்ளி (NaAg<sub>2</sub>) ஆகியவற்றுடன் சோடியம் உலோகக் கலவைகளை உருவாக்குகிறது. குழு 12 உலோகங்கள் (துத்தநாகம், காட்மியம் மற்றும் பாதரசம்) சோடியத்துடன் உலோகக் கலவைகளை உருவாக்குவதாக அறியப்படுகிறது. NaZn<sub>13</sub> மற்றும் NaCd<sub>2</sub> ஆகியவை துத்தநாகம் மற்றும் காட்மியம் ஆகியவற்றின் உலோகக் கலவைகள் ஆகும். சோடியம் மற்றும் பாதரசம் சேர்ந்து NaHg, NaHg<sub>4</sub>, NaHg<sub>2</sub>, Na<sub>3</sub>Hg</br>2 மற்றும் Na<sub>3</sub>Hg உருவாக்குகின்றன.
# பெடானா சட்டமன்றத் தொகுதி

**பெடானா சட்டமன்றத் தொகுதி** *(Pedana Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிருஷ்ணா மாவட்டத்தில் அமைந்துள்ளது. பெடானா, மச்சிலிப்பட்டினம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பெடானா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | சோகி ரமேசு | இந்திய தேசிய காங்கிரசு</br> |
| 2014 | காகிதா வெங்கட ராவ் | தெலுங்கு தேசம் கட்சி |
| 2019 | சோகி ரமேசு | ஒய். எஸ். ஆர். காங்கிரஸ் கட்சி |
# வரைவு:பூலாபட்டி

பூலாப்பட்டி என்பது இந்தியாவின் தமிழ்நாட்டின் முக்கிய நகரமான நல்லம்பள்ளி இருந்து கிழக்கே 6 கி. மீ. தொலைவில் அமைந்துள்ள ஒரு கிராமமாகும். இந்த கிராமம் மிட்டாரெட்டி ஹள்ளி கிராம பஞ்சாயத்தின் கீழ் வருகிறது.&nbsp;
# வரைவு:பூலாபட்டி

## கலாச்சாரம்

ஒரு நூற்றாண்டுக்கு முன்னர் கோவிலூரில் குடியேறிய கத்தோலிக்க மத போதகர்கள் முன்னிலையில் பெரும் தாக்கத்தை ஏற்படுத்திய பூலாப்பட்டி, ஒரு தனித்துவமான கலாச்சார அடையாளத்தைக் கொண்டுள்ளது. இதன் விளைவாக, கிராமத்தில் குறிப்பிடத்தக்க கத்தோலிக்க மக்கள் உள்ளனர். அவர்கள், மத சடங்குகள் மற்றும் விழாக்களில் தீவிரமாக பங்கேற்கிறார்கள்.
# பரியா மருந்தீசுவரர் கோயில்

**பரியா மருந்தீசுவரர் கோயில்** என்பது தமிழ்நாட்டின், சிவகங்கை மாவட்டம் பரியா மருதுபட்டி என்ற ஊரில் அமைந்துள்ள ஒரு சிவன் கோயிலாகும். இக்கோயில் சிவகங்கை தேவத்தானத்தால் நிருவகிக்கப்படுகிறது.
# பரியா மருந்தீசுவரர் கோயில்

## அமைவிடம்

இத்தலமானது சிவகங்கை மாவட்டம் திருப்பத்தூர் - பொன்னமராவதி நெடுஞ்சாலையில் 18 கி.மீ. தொலைவில் அமைந்துள்ளது.
# பரியா மருந்தீசுவரர் கோயில்

## தொன்மம்

இந்து தொன்மக் கதைகளின் படி, இரணியன் எனும் அசுரனைக் கொல்ல விஷ்ணு நரசிம்மர் அவதாரம் எடுத்து வந்து அவனைக் கொன்றார். ஆனால் அவனைக் கொன்ற பிறகும் கோபம் தணியாமல் நரசிம்மர் இருந்தார். அவரை அடக்கி சாந்தம் கொள்ள சிவபெருமான் பாதி உடல் மிருகமாகவும், பாதி பறவையாகவும், இறக்கைகளுடன், எட்டு கால்கள் கொண்ட சரேபேஸ்வர வடிவம் எடுத்து நரசிம்மரை சாந்த மூர்த்தியாக்கினார்.  
இரணியனைக் கொன்றதால் ஏற்பட்ட பிரம்மஹத்தி தோசம் நீங்கவேண்டி பெருமாள் இத்தலத்தில் வேடுவ குலத்தில் மனிதராகப் பிறந்தார். மருதவனமாக அப்போது இருந்த இங்கு பரியா மருந்தீசுவரரை அதாவது சரபேசுவரரை நாள்தோறும் பொன்னாங்காணி கீரையை நெய்வேத்தியமாக வைத்து வணங்கிவந்தார். ஒரு கட்டத்தில் அவருக்கு இருந்த அந்த தோசம் நீங்கியது எனப்படுகிறது.
# பரியா மருந்தீசுவரர் கோயில்

## இறைவன், இறைவி

இக்கோயிலில் சரபேசுவரரே லிங்க வடிவில் உள்ளார் என கருத்தபடுகிறது. இத்தலத்தில் இரண்டு தேவியர் உள்ளனர். காளி, மகாமண்டபத்தில் கிழக்கு பார்தவாறு பரஞ்சோதி அம்பிகை என்ற பெயரில் உள்ளார். துர்கை தெற்குப் பார்த்த வண்ணம் முகமண்டபத்தில் பார்வதி அம்பிகை என்ற பெயரில் உள்ளார். பார்தி அம்மனின் சந்திதி மண்டபத்தில் மகா மேருவின் புடைப்புச் சிற்பமும், கருவளையில் ஸ்ரீ சக்கரமும் உள்ளது.
# பரியா மருந்தீசுவரர் கோயில்

## விழாக்கள்

ஆண்டுதோறும் ஆனி மாதம் கேட்டை நட்சத்திரத்தில் 11 நாட்கள் தேர்த் திருவிழா நடக்கிறது. அதில் ஐந்தாம் நாள் திருக்கல்யாணமும், ஒன்பதாம் நாள் தேரோட்டமும் நடக்கிறது. தோரோட்ட நாளன்று பக்தர்கள் பலர் தங்கள் பாரம்பரியத்தின்படி அலகு குத்தியும், பால்குடம் சுமந்தும், காவடி எடுத்து, ஆடிப் பாடி, வீதியுலா வந்து கோயில் வாசலில் உள்ள அரச மரத்தடியில் பூக்குழியில் இறங்குவர்.
# பலூசிஸ்தானின் (பாகிஸ்தான்) மாவட்டங்கள்

பாக்கித்தான் நாட்டின் பலூசிஸ்தான் மாகாணத்தில் 37 மாவட்டங்கள் உள்ளது. அவைகள் பின்வருமாறு:
மாகாணத்தில் 37 மாவட்டங்களின் வரைபடம்]]
1. அவரான் மாவட்டம்
1. உஸ்தா முகமது மாவட்டம்
1. கச்சி மாவட்டம்
1. கரேசாத் மாவட்டம்
1. கலாத் மாவட்டம்
1. காரன் மாவட்டம்
1. கில்லா அப்துல்லா மாவட்டம்
1. கில்லா சைஃபுல்லா மாவட்டம்
1. குவாதர் மாவட்டம்
1. குவெட்டா மாவட்டம்
1. குஸ்தர் மாவட்டம்
1. கெச் மாவட்டம்
1. கோலு மாவட்டம்
1. சாகை மாவட்டம்
1. சிபி மாவட்டம்
1. சியாரத் மாவட்டம்
1. சூராப் மாவட்டம்
1. செரானி மாவட்டம்
1. சோபத்பூர் மாவட்டம்
1. தூகி மாவட்டம்
1. தேரா புக்தி மாவட்டம்
1. நசீராபாத் மாவட்டம்
1. நுஸ்கி மாவட்டம்
1. பஞ்ச்கூர் மாவட்டம்
1. பார்கான் மாவட்டம்
1. பிசின் மாவட்டம்
1. பெசாவர் மாவட்டம்
1. மஸ்துங் மாவட்டம்
1. மூசாக்கேல் மாவட்டம்
1. லஸ்பெலா மாவட்டம்
1. லோராலை மாவட்டம்
1. வாசூக் மாவட்டம்
1. ஜாப்ராபாத் மாவட்டம்
1. ஜால் மாக்சி மாவட்டம்
1. ஜோப் மாவட்டம்
1. ஹப் மாவட்டம்
1. ஹர்னாய் மாவட்டம்
1. சாமன் மாவட்டம்
# பலூசிஸ்தானின் (பாகிஸ்தான்) மாவட்டங்கள்

## இதனையும் காண்க

- பலூசிஸ்தான் (பாகிஸ்தான்) மாகாணத்தின் கோட்டங்கள்
# அவனிகட்டா சட்டமன்றத் தொகுதி

**அவனிகட்டா சட்டமன்றத் தொகுதி** *(Avanigadda Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிருஷ்ணா மாவட்டத்தில் அமைந்துள்ளது. அவனிகட்டா, மச்சிலிப்பட்டினம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# அவனிகட்டா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | மண்டலி வெங்கட கிருசுண ராவ் | rowspan=3 | இந்திய தேசிய காங்கிரசு</br> |
| 1978 |  |  |  |
| 1983 |  |  |  |
| 1985 | சிம்மாத்ரி சத்யநாராயண ராவ் | rowspan=3 | தெலுங்கு தேசம் கட்சி |
| 1989 |  |  |  |
| 1994 |  |  |  |
| 1999 | புத்த பிரசாத் மண்டலி | rowspan=2 | இந்திய தேசிய காங்கிரசு</br> |
| 2004 |  |  |  |
| 2009 | அம்பதி பிரம்மனைய்யா | rowspan=2 | தெலுங்கு தேசம் கட்சி |
| 2014 | புத்த பிரசாத் மண்டலி |  |  |
| 2019 | இரமேசு பாபு சிம்மாத்ரி | ஒய். எஸ். ஆர். காங்கிரஸ் கட்சி | } |
# ஆவணியாபுரம் லட்சுமி நரசிம்மர் கோயில்

**ஆவணியாபுரம் லட்சுமி நரசிம்மர் கோயில்** என்பது தமிழ்நாட்டின், திருவண்ணாமலை மாவட்டம், சேத்துப்பட்டு வட்டம் ஆவணியாபுரம் என்ற ஊரில் ஒரு குன்றின் மீது அமைந்துள்ள ஒரு நரசிம்மர் கோயிலாகும்.
# ஆவணியாபுரம் லட்சுமி நரசிம்மர் கோயில்

## அமைவிடம்

இக்கோயிலானது திருவண்ணாமலை மாவட்டம், வந்தவாசியில் இருந்து ஆரணி செல்லும் சாலையில் 29 கி. மீ. தொலைவில் அமைந்துள்ளது.
# ஆவணியாபுரம் லட்சுமி நரசிம்மர் கோயில்

## அமைப்பு

இந்த குன்றில் உள்ள 70 படிகளைக் கடந்து சென்றால் இரண்டு அடுக்குகளாக அமைந்த கோயிலை அடையலாம். மலை இடுக்கில் இரண்டு அடுக்குகள் கொண்டதாக இக்கோயில் அமைந்துள்ளது. இக்கோயிலின் முதல் நுழைவாயிலில் நுழைந்தால் குகை போன்ற கருவறையில் இலட்சுமி நரசிம்மர் தாயாருடன் காட்சியளிக்கிறார். நரசிம்மர் அமர்ந்த நிலையிலும் அவரது இடது தொடையில் மகாலட்சுமி அமர்ந்த நிலையில் சிங்க முகத்துடன் உள்ளார். நரசிம்மரின் இடக்கை இலட்சுமியை அணைத்தபடியும், வலக்கை அபய முத்திரையுடன் உள்ளது. நரசிம்மரின் பின்னிரு கைகளில் சங்கும், சக்கரமும் ஏந்தியுள்ளார். இங்குள்ள கருடாழ்வாரும் சிங்க முகத்துடனே காட்சியளிக்காறார்.  
கோயில் பிரகாரத்தின் வலப்புறத்தில் பஞ்ச நரசிம்ம மூர்த்திகள் தனித்தனியாக வரிசையாக உள்ளனர். உற்சவரான நரசிம்மர் நின்ற நிலையில் நான்கு கரங்களுடன் சிறீதேவி, பூதேவியுடன் உள்ளார். இக்கோயிலில் கருவறையில் மூன்று நரசிம்ம மூர்த்திகளும், தாயார் சந்நிதியருகில் ஐந்து நரசிம்ம மூர்த்திகளும், மலை உச்சியில் உள்ள சந்நிதியில் யோக நரசிம்மரும் என மொத்தம் ஒன்பது நரசிம்ம மூர்திகள் உள்ளனர். கோயிலுக்கு வெளியே தனியாக உள்ள ஆஞ்சநேயர் வில்வேந்தியவாறு வீர ஆஞ்சநேயராக உள்ளார்.  
குன்றின் இரண்டாவது அடுக்கில் 100 படிகள் ஏறிச் சென்றால் ஐந்து தி்விய தேச மூர்த்திகளான இலட்சுமி தேவி உடனுறை அகோபிலம் நரசிம்மர், அரங்கநாயகி உடனுறை திருவரங்கம் அரங்கநாதர், அமர்தவல்லி தாயார் உடனுறை யோக நரசிம்மர் (சோளிங்கர்), பெருந்தேவி உடனுறை காஞ்சி வரதராச பெருமாள், அலர்மேல்மங்கை உடனுறை திருப்பதி சீனிவாச பெருமாள் ஆகியோரைக் காண இயலும்.
# பர்வாசு

**பர்வாசு** (*Barwas*) இந்தியாவின் அரியானா மாநிலத்திலுள்ள பிவானி மாவட்டத்தில் இடம்பெற்றுள்ள உலோகாரு தாலுக்காவில் அமைந்துள்ள ஒரு கிராமமாகும். ஒரு கிராமக் கணக்காளர் (அரசு நில பதிவு அதிகாரி), ஒரு வேளாண் மேம்பாட்டு அதிகாரி, ஒரு கிராம சுகாதார அதிகாரி மற்றும் ஒரு அங்கன்வாடி பணியாளர் ஆகியோர் இங்கு பணியில் உள்ளனர்.
# பகவல்நகர் மாவட்டம்

## மாவட்ட நிர்வாகம்

8,878 சதுர கிலோமீட்டர் பரப்பளவு கொண்ட பகவல்நகர் மாவட்டம் 5 வருவாய் வட்டங்களும், 118 ஒன்றியக் குழுக்களும் கொண்டுள்ளது.  
| பகவல்நகர் வட்டம் | 1,729 | 976,049 | 564.52 | 53.5% | 31 |  |
| --- | --- | --- | --- | --- | --- | --- |
| சிஷ்தியான் வட்டம் | 1,500 | 845,439 | 563.63 | 60.49% | 29 |  |
| அப்பாஸ் கோட்டை வட்டம் | 2,536 | 510,253 | 201.20 | 61.36% | 16 |  |
| ஹரூனாபாத் வட்டம் | 1,295 | 615,476 | 475.27 | 66.28% | 22 |  |
| மின்சினாபாத் வட்டம் | 1,818 | 603,125 | 331.75 | 44.05% | 20 |  |
| **மொத்தம்** | **8,878** | **3,550,342** | **399.78** | **57.01%** | **118** | } |
# பகவல்நகர் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 557,616 குடியிருப்புகள் கொண்ட பகவல்நகர் மாவட்ட மக்கள் தொகை 35,50,342. . பாலின விகிதம் 100 பெண்களுக்கு 108.27 ஆண்கள் வீதம் உள்ளனர். சராசரி எழுத்தறிவு 57.01% ஆகும். 971,921 (27.42% of the surveyed population) are under 10 years of age. 974,118 (27.44%) live in urban areas.
# பகவல்நகர் மாவட்டம்

## மக்கள் தொகை பரம்பல்

### மொழிகள்

இம்மாவட்ட மக்களில் 94.08% பஞ்சாபி மொழியையும், 3.35% பேர் உருது மொழியையும், 1.74% மக்கள் சராய்கி மொழியைப் பேசுகின்றனர்.
# முல்தான் மாவட்டம்

**முல்தன் மாவட்டம்** (*Multan District*), பாக்கித்தான் நாட்டின் பஞ்சாப் மாகாணத்தின் வடமேற்கில் அமைந்துள்ளது. இதன் நிர்வாகத் தலைமையிடம் முல்தான் நகரம் ஆகும். முல்தான் நகரம், பஞ்சாப் மாகாணத் தலைநகரான லாகூருக்கு தென்மேற்கில் 343 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 543கிலோமீட்டர் தொலைவிலும் உள்ளது.
# முல்தான் மாவட்டம்

## மாவட்ட எல்லைகள்

முல்தன் மாவட்டத்தின் வடக்கிலும், வடகிழக்கிலும் கனேவால் மாவட்டம், கிழக்கில் வெகாரி மாவட்டம், தெற்கில் லோத்தரன் மாவட்டம், மேற்கில் முசாபர்கர் மாவட்டம் மற்றும் செனாப் ஆறு பாய்கிறது. இதன் தெற்கில் சத்லஜ் ஆறு பாய்கிறது.
மாகாணத்தின் மாவட்டங்கள்|]]
# முல்தான் மாவட்டம்

## மாவட்ட நிர்வாகம்

| ஜலால்பூர் பீர்வாலா வட்டம் | 978 | 608,488 | 622.18 | 38.50% | ... |  |
| --- | --- | --- | --- | --- | --- | --- |
| முல்தன் நகர வட்டம் | 304 | 2,555,486 | 8,406.20 | 73.65% | ... |  |
| முல்தன் ஊரக வட்டம் | 1,632 | 1,516,004 | 928.92 | 52.01% | ... |  |
| சூஜாபாத் வட்டம் | 806 | 682,327 | 846.56 | 53.87% | ... | } |
# முல்தான் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 886,392 குடியிருப்புகள் கொண்ட முல்தான் மாவட்ட மக்கள் தொகை 53 62,305 ஆகும் . பாலின விகிதம் 100 பெண்களுக்கு 103.77 ஆண்கள் வீதம் உள்ளனர். சராசரி எழுத்தறிவு 61.41%ஆக உள்ளது..
# முல்தான் மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் சராய்கி மொழியை 63.89%, உருது மொழியை 17.72% பஞ்சாபி மொழியை 16.00% மற்றும் மேவாதி மொழியை 0.94% மக்கள் பேசுகின்றனர்.
# முல்தான் மாவட்டம்

## மக்கள் தொகை பரம்பல்

### சமயம்

முல்தான் மாவட்டத்தில் இசுலாம் 99.15%, கிறித்துவம் 0.79%, பிற சமயங்களை 0.06% மக்கள் பின்பற்றுகின்றனர்.
# பாமாரு சட்டமன்றத் தொகுதி

**பாமாரு சட்டமன்றத் தொகுதி** *(Pamarru Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிருஷ்ணா மாவட்டத்தில் அமைந்துள்ளது. பாமாரு, மச்சிலிப்பட்டினம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பாமாரு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | கமலாதேவி கௌகாம் | rowspan=2 | இந்திய தேசிய காங்கிரசு</br> |
| 2009 | டி.ஒய்.தாசு |  |  |
| 2014 | உப்புலேட்டி கல்பனா | rowspan=2 | ஒய். எஸ். ஆர். காங்கிரஸ் கட்சி |
| 2019 | அனில் குமார் கைலே |  |  |
# குற்றிச்சல்

**குற்றிச்சல்** (*Kuttichal* ) (முன்பு மண்ணூர்கரை என்று அழைக்கப்பட்டது) என்பது இந்தியாவின் கேரள மாநிலம், திருவனந்தபுரம் மாவட்டத்தில் உள்ள ஒரு கிராமமாகும். குற்றிச்சல்லானது காட்டாக்கடை வட்டம், வெள்ளநாடு வட்டார பஞ்சாயத்து மற்றும் அருவிக்கரை சட்டப்பேரவையின் ஒரு பகுதியாகும். குற்றிச்சல், மேற்குத் தொடர்ச்சி மலையில் உள்ள அகத்தியார் கூடத்தின் அடிவாரத்தில் உள்ளது.
# விக்கிப்பீடியா:கூகுள்25/திட்டத்தின் நிலை

கூகுள்25 திட்டத்தின் போக்கு குறித்து ஆவணப்படுத்துவதற்கான பக்கம்.
# விக்கிப்பீடியா:கூகுள்25/திட்டத்தின் நிலை

## செயல்பாடுகளின் காலக்கோடு

- 01-ஆகத்து-2025: அலுவல்முறையில் செயல்பாட்டிற்கு வந்தது.
- 08-செப்டம்பர்-2025: தமிழ் விக்கிப்பீடியர்கள் நேரடிப் பங்களிப்பை ஆரம்பித்தனர். அறிவிக்கப்பட்ட முதல் கட்டுரை: பூக்காலம்
# விக்கிப்பீடியா:கூகுள்25/திட்டத்தின் நிலை

## திட்டமிடப்பட்டுள்ள நிகழ்வுகள்

2025, 2026 ஆம் ஆண்டுகளுக்கான செயல்பாடுகள்
# விக்கிப்பீடியா:கூகுள்25/திட்டத்தின் நிலை

## தலைப்புகளின் பட்டியல்

- புதியதாக உருவாக்கப்பட வேண்டிய கட்டுரைகள்
# விக்கிப்பீடியா:கூகுள்25/திட்டத்தின் நிலை

## வார்ப்புருக்கள்

-
-
# விக்கிப்பீடியா:கூகுள்25/திட்டத்தின் நிலை

## பயன்கள்

1. [[:
1. [[:  
☆ எண்ணிக்கை தானாகவே இற்றையாகும்.
(இற்றையாகியுள்ளதை உறுதி செய்ய, <small></small> என்பதனைச் சொடுக்கவும்.)
# விக்கிப்பீடியா:கூகுள்25/திட்டத்தின் நிலை

## பயன்கள்

### மாதங்கள் வாரியாக தரவுகள் (கட்டுரைகளின் எண்ணிக்கை)

| எண் | குறிப்புகள் |  |  |
| --- | --- | --- | --- |
| 1 | செப்டம்பர் 2025 | align=29 | align=0 |
| 2 | அக்டோபர் 2025 | align=247 | align=38 |
| 3 | நவம்பர் 2025 | align=314 | align=2 |
| 4 | டிசம்பர் 2025 | align=246 | align=0 |
| 5 | சனவரி 2026 | align= | align= |
| 6 | பிப்ரவரி 2026 | align= | align= |
| 7 | மார்ச் 2026 | align= | align= |
| 8 | ஏப்ரல் 2026 | align= | align= |
| 9 | மே 2026 | align= | align= |
| 10 | சூன் 2026 | align= | align= |
| 11 | சூலை 2026 | align= | align= |
| **மொத்தம்** | align=836 | align=40 |  |
- கடைசியாக இற்றை செய்த நாள்: 01-சனவரி-2026
# விக்கிப்பீடியா:கூகுள்25/திட்டத்தின் நிலை

## பயன்கள்

### மாதங்கள் வாரியாக தரவுகள் (செயல்திறம் மிக்க பயனர்களின் எண்ணிக்கை)

▶ மூலம்: Wikimedia Statistics, Wikipedia – Tamil, Active editors.  
| எண் | குறிப்புகள் |  |
| --- | --- | --- |
| 1 | செப்டம்பர் 2025 | align=105 |
| 2 | அக்டோபர் 2025 | align=91 |
| 3 | நவம்பர் 2025 | align=89 |
| 4 | டிசம்பர் 2025 | align= |
| 5 | சனவரி 2026 | align= |
| 6 | பிப்ரவரி 2026 | align= |
| 7 | மார்ச் 2026 | align= |
| 8 | ஏப்ரல் 2026 | align= |
| 9 | மே 2026 | align= |
| 10 | சூன் 2026 | align= |
| 11 | சூலை 2026 | align= |
| **சராசரி** | align= |  |
- கடைசியாக இற்றை செய்த நாள்: 8-டிசம்பர்-2025
# கோமகள்

**கோமகள்** (பிறப்பு: *இராஜலட்சுமி*, 22 மே 1933 - 21 அக்டோபர் 2004) என்பவர் தமிழ்நாட்டைச் சேர்ந்த எழுத்தாளர் ஆவார். இவரது நூல்கள் கன்னடம், தெலுங்கு, இந்தி ஆகிய மொழிகளில் மொழிபெயர்க்கப்பட்டுள்ளன. இவரது *அன்னை பூமி* என்ற நூல் 1982 ஆண்டு தமிழ்நாடு அரசின் சிறந்த நூல்களுக்கான இரண்டாம் பரிசைப் பெற்றது.
# கோமகள்

## துவக்க கால வாழ்கை

இராஜலட்சுமி பிரித்தானிய இந்தியாவின், சென்னை மாகாணத்தின், தஞ்சாவூர் மாவட்டம் சீர்காழி அருகேயுள்ள அளக்குடி என்ற சிற்றூரில் 1933 மே 22 அன்று பிறந்தார். கோமகளின் இயற்பெயர் ராஜலட்சுமி. கோமகள் தன் தொடக்கப்பள்ளி நாட்களிலேயே மாணவர்களுக்குக் கதை சொல்வதும், நாடகங்கள் எழுதி நடிக்கச் சொல்லி மகிழ்வதையும் தன் பொழுதுபோக்காகக் கொண்டிருந்தார்.
# கோமகள்

## எழுத்துப் பணிகள்

கோமகள் சுமார் ஆயிரத்துக்கும் மேற்பட்ட சிறுகதைகளும், ஐம்பது புதினங்களையும், முப்பது குறும்புதினங்களும் எழுதியுள்ளார். இவரது படைப்புகள் பிரசண்ட விகடன், கல்கி, மங்கை, மணியன் மாத இதழ், தினமலர், தினமணிக் கதிர், ஜெமினி சினிமா போன்ற இதழ்களில் வெளிவந்தன. இவரது கதைகளும் நாடகங்களும் வானொலி, தொலைக்காட்சி நடகங்களாக ஒலிபரப்பபட்டுள்ளன. இவரது கதைகள் பெரும்பாலும் குடும்பக் கதைகளாகும்.  
கோமகள் எழுதிய நூல்களில் மனச்சந்ததி, பனிமலர், சந்தன மலர்கள், நிலாக்கால நட்சத்திரங்கள், சில நீதிகள் மாறுவதில்லை, உயிரின் அமுதாய், மாய வாழ்வு, அன்பின் சிதறல், இந்தியா மீண்டும் விழித்தெழும், முதல் சந்திப்பு, ஒரு மெட்ரோபாலிட்டன் நகரில் காஸ்மோபாலிட்டன் மனிதர்கள், இருவரில் ஒருவர், சுடர் விளக்கு, மேக சித்திரங்கள் ஆகியவை குறிப்பிடதக்கவையாகும்.
# கோமகள்

## விருதுகள்

- வி.ஜி.பி சகோதரர்களின் சந்தனம்மாள் அறக்கட்டளையின் சிறந்த எழுத்தாளர் விருது, 1987 *தஞ்சாவூர்த் தமிழ்ப் பல்கலைக்கழகத்தின் தமிழன்னை விருது.
- படைப்பாற்றலுக்கான எஸ்.வி.ஆர் விருது.
- இவரின் ‘அன்னை பூமி' என்ற புதினம், 1982 ஆம் ஆண்டு தமிழ் வளர்ச்சித் துறையின் இரண்டாம் பரிசைப் பெற்றது.
- கல்கி நடத்திய வெள்ளிவிழா சிறுகதைப் போட்டியிலும், கல்கி - பெர்க்லி (அமெரிக்கா) தமிழ்ச் சங்கம் இணைந்து நடத்திய சிறுகதைப் போட்டியிலும் பரிசுகள் பெற்றுள்ளார்.
# கோமகள்

## வகித்த பொறுப்புகள்

குடும்பக் கட்டுப்பாடு, மதுவிலக்கு, தீண்டாமை குறித்த நாடகங்கள், கட்டுரைகள் ஆகியவற்றைத் தேர்வு செய்வதற்காகத் தமிழ்நாடு அரசு நியமித்த குழுவில் நடுவராக இருந்துள்ளார்.
# கோமகள்

## தனிப்பட்ட வாழ்கை

பொறியாளர் வி. இராமமூர்த்தியை கோமகள் திருமணம் செய்தார். இவர் கணவர் இராமமூர்த்தி கோமகளின் எழுத்துப் பணிகளை ஊக்குவிப்பவராக இருந்தார். கோமகள் தன் வாழ்வின் பிற்பகுதியில் *டிமென்ஷியா* என்னும் மறதிநோயால் பாதிக்கப்பட்டு பல ஆண்டுகள் நினைவு தப்பிய நிலையில் இருந்து 2004 அக்டோபர் 21 அன்று தன் 71 ஆவது வயதில் இறந்தார்.
# கொட்டத்தொண்டி

நீண்ட கால அளவில் அறுவடைக்கு தயாராகும் இந்த நெல் வகை, **150 - 155** நாட்களில் முதிர்வடைவதாக கூறப்படுகிறது. மேலும் மணற் பங்கான வயல்களில் பயிரிடப்படும் நெல் பயிரான இது, தொண்டி வகைகளின் வரிசையில் அதிக மகசூல் தரும் இரகமாக கூறப்படுகிறது. இதன் நெல் தானியங்கள் வைக்கோல் நிறமாகவும், நன்கு வட்டமாகவும் இருக்கும். ஏக்கருக்கு **1600** கிலோ வரை உற்பத்தித் திறன் கொண்ட இந்நெல் இரகம், நெல்லின் முதிர்ச்சி காலமும் மற்றும் அரிசியின் நிறமும் **மரத்தோண்டியின்** நெல்லை ஒத்ததாகவும், நெல்லின் நுனியில் ஒரு ஊதா நிறக் குறியம் இருக்கும். ஐந்து அடி உயரம் வரை வளரும் இந்த நெற்பயிரின், அடிப்பகுதி பச்சை நிறத்தில் காணப்படும்.
# கெவால்டு வினை

**கெவால்டு வினை** (*Gewald reaction*) என்பது ஒரு கீட்டோனை (அல்லது R<sup>2</sup> = H ஆக இருக்கும்போது ஆல்டிகைடை) α-சயனோயெசுத்தருடன் தனிம கந்தகம் மற்றும் காரத்தின் முன்னிலையில் ஒடுக்கம் செய்து பல்-பதிலீடு செய்யப்பட்ட 2-அமினோ-தயோபீனை தயாரிக்கும் கரிம வேதியியல் வினையாகும். கெவால்டு அமினோ தயோபீன் தொகுப்பு வினை என்ற பெயராலும் இவ்வினை அறியப்படுகிறது. இந்த வினைக்கு செருமன் நாட்டு வேதியியலாளர் கார்ல் கெவால்டு என்பவரின் பெயர் சூட்டப்பட்டது.
# கெவால்டு வினை

## வினை வழிமுறை

கெவால்டு வினையின் வினை வழிமுறை, வினை கண்டுபிடிக்கப்பட்ட 30 ஆண்டுகளுக்குப் பிறகு தெளிவுபடுத்தப்பட்டது. முதல் படி, கீட்டோன் (1) மற்றும் α-சயனோயெசுத்தர் (2) ஆகியவற்றுக்கு இடையே ஒரு நோவெனகல் ஒடுக்கம் மூலம் நிலையான இடைநிலை 3 சேர்மத்தை உருவாக்குவதாகும்.
தனிம கந்தகத்தைச் சேர்ப்பதற்கான வழிமுறை தெரியவில்லை. வினை இடைநிலை 4 வழியாகச் செல்வது பரிந்துரைக்கப்படுகிறது. சுழற்சி மற்றும் கட்டமைப்பு சமபகுதியமாதல் மூலம் விரும்பிய பொருளை உருவாக்கும்.  
நுண்ணலை கதிர்வீச்சு வினை விளைச்சல் நேரத்திற்கு ஏற்ப நன்மை பயக்கும் என்று காட்டுகிறது.  
கெவால்டு வினையின் ஒரு மாறுபட்ட தயாரிப்பு வினை , 3-அசிட்டைல்-2-அமினோதயோபீன் ஒரு டைதையேன் (R = CH<sub>3</sub> எனில் கந்தகம் மற்றும் அசிட்டோனின் கூட்டுப்பொருள் அல்லது R = H எனில் அசிடால்டிகைடு) மற்றும் சயனோ அசிட்டோனின் சோடியம் உப்பு ஆகியவற்றிலிருந்து வினையைத் தொடங்கி தயாரிக்கப்படுகிறது. இது மிகவும் நிலையற்றது:
# கேரள மாநில மின்னணு மேம்பாட்டுக் கழகம்

**கேரள மாநில மின்னணு மேம்பாட்டுக் கழகம் லிமிடெட்** (KELTRON) பரவலாக கெல்ட்ரான்) என்பது இந்தியாவின் கேரளம், திருவனந்தபுரத்தில் அமைந்துள்ள ஒரு மின்னணு நிறுவனமாகும். இது 1973 ஆம் ஆண்டில் கே. பி. பி. நம்பியாரால் நிறுவப்பட்டது.
# கேரள மாநில மின்னணு மேம்பாட்டுக் கழகம்

## அமைவிடம்

கெல்ட்ரானின் அலகுகள் இந்தியாவின் பின்வரும் நகரங்களில் உள்ளன.  
- திருவனந்தபுரம் (பெருநிறுவன தலைமை அலுவலகம் மற்றும் தொழிற்சாலை) கேரளம்
- கண்ணூர், கேரளம்
- அரூர், கேரளம்
- கோழிக்கோடு, கேரளம்
- குட்டிபுரம், கேரளம்
- கொச்சி, கேரளம்
- திருச்சூர், கேரளம்
- புது தில்லி
- பெங்களூர், கர்நாடகா
- அகமதாபாத், குஜராத்
- மும்பை, மஹாராஷ்டிரா
- கொல்கத்தா
- சென்னை, தமிழ்நாடு
# கேரள மாநில மின்னணு மேம்பாட்டுக் கழகம்

## கெல்ட்ரான் அறிவு மையங்கள்

தகவல் தொழில்நுட்பம் மற்றும் கணினிக் கல்வி போன்ற துறைகளில் திறன்களை வளர்த்துக் கொள்ள இளைஞர்களுக்கு உதவும் முயற்சியாக கெல்ட்ரான் அறிவு மையங்களையும் தொடங்கியுள்ளது.
# செ. து. வரதராஜன்

**செ. து. வரதராஜன்** (*C. D. Varadarajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் செங்கல்பட்டு நகரினைச் சேர்ந்தவர். பள்ளிக் கல்வியினை முடித்துள்ள வரதராஜன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செங்கல்பட்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பெ. வீரபாண்டியன்

**பெ. வீரபாண்டியன்** (*P. Veerapandiyan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் பேரணாம்பட்டு பகுதியினைச் சேர்ந்தவர். மருத்துவரான வீரபாண்டியன், அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செங்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அமரவிளா

**அமரவிளா** (*Amaravila*) என்பது இந்தியா கேரள மாநிலத்தின் திருவனந்தபுரம் மாவட்டத்தில் உள்ள நெய்யாற்றின்கரை என்ற நகரில் உள்ள ஒரு கிராமமாகும். கேரளா மற்றும் தமிழ்நாடு மாநிலங்களுக்கு இடையே உள்ள சோதனைச் சாவடியான வாழையாருக்குப் பிறகு கேரளாவில் உள்ள இரண்டாவது பெரிய சோதனைச் சாவடியானது அமரவிளாவில் அமைந்துள்ளது. இந்த கிராமம் கேரளா-தமிழ்நாடு எல்லையில் கன்னியாகுமரிக்கு செல்லும் வழியில், தேசிய நெடுஞ்சாலை 47 இல் அமைந்துள்ளது. தமிழ்நாடு எல்லைப் பகுதியான களியக்காவிளையில் இருந்து 10 கிமீ தொலைவில் உள்ளது.
# பண்டைய தமிழ்நூல்கள் (இலக்கியம் அல்லாத பிற வகை)

இலக்கியம் அல்லாத பண்டைய காலத்துத் தமிழ் நூல்கள் சில இருந்தன. அவற்றைப் பற்றிய குறிப்புகள் கிடைத்துள்ளன. அவற்றைப் பற்றிய விளக்கங்களைத் தரும் மு. அருணாசலம் அவற்றை அட்டவணைப்படுத்தியும் தந்துள்ளார்.  
##### இலக்கியம் அல்லாத பண்டைப் பிறவகை நூல்கள் அட்டவணை  
| எண் | நூலின் பெயர் | ஆசிரியர் | பொருள் | பாடல் தொகை | விளக்கம் | காலம்-நூற்றாண்டு |  |
| --- | --- | --- | --- | --- | --- | --- | --- |
| 1 | திரையக் காணம் | - | சோதிடம் | - | நூல் இல்லை. யாப்பருங்கல விருத்தி உரை குறிப்பிடுகிறது | 10 |  |
| 2 | சினேந்திரமாலை | உபேந்திராசாரியார் | ஆருடம் | 464 | பழைய உரை இதற்கு உண்டு. சிலப்பதிகார அரும்பதவுரை இதனைக் குறிப்பிடுகிறது | 10 |  |
| 3 | கனா நூல் | பொன்னவன் | கனா | 30 | அடியார்க்கு நல்லார் குறிப்பு | 11 |  |
| 4 | ஓவிய நூல் | ஓவியம் | - | - | நூல் இல்லை. அடியார்க்கு நல்லார் குறிப்பு | 11 |  |
| 5 | சூடாமணி உள்ளமுடையான் | திர்க்கோட்டியூர் நம்பி | சோதிடம் | 446 | பழைய உரையும், காலக் குறிப்பும் உண்டு | 12 |  |
| 6 | சித்தர்-ஆருடம் | - | விஷ நூல் | 312 | நச்சினார்க்கினியர் குறிப்பு | 13 |  |
| 7 | சரசோதி மாலை | போசராசர் | சோதிடம் | - | காலக்குறிப்பு உண்டு | 14 |  |
| 8 | கணக்கதிகாரம் | காரி | கணக்கு | - | பாடல், விளக்கம், உரை | 15 |  |
| 9 | வைத்திய நூல்கள் (பலப்பல) | தேரையார் | வைத்தியம் | - | - | 15 |  |
| 10 | கொக்கோகம் | வரதுங்கராம பாண்டியர் | காம நூல் | - | உரை உண்டு | 16 |  |
| 11 | கஜ விதி நூல். இது அச்சாகவில்லை | பாலக ரிஷி | யானை நோய் | 55 | - | 16 (?) |  |
| 12 | அசுவ வைத்தியம். இது அச்சாகவில்லை | கொற்கை குணராச சூரியன் | குதிரை நோய் | 20 | உரையுடன் உள்ளது (நிறைவுறவில்லை | 17 |  |
| 13 | சாதக சிந்தாமணி | தில்லை நாயகன் | சோதிடம் | - | - | 17 |  |
| 14 | மனையடி சாஸ்திரம் | மயன் (?) | மனைச் சிற்பம் | 300 | பாடல், உரை, விளக்கம் | 18 | } |
# சாந்த் சிங் மஸ்கின்

**சாந்த் சிங் மஸ்கின்** (*Sant Singh Maskeen*, 1934–2005) என்பவர் ஒரு சீக்கிய அறிஞரும், இறையியலாளரும் ஆவார். இவர் குர்மத், குர்பானி ஆகியவற்றில் நிபுணத்துவம் பெற்றவர். மனிதகுலத்திற்கு இவர் செய்த சேவைகளுக்காக சிரோமணி குருத்வாரா பிரபந்த செயற்குழு இவருக்கு "பந்த் ரத்தன்" என்ற பட்டத்தை வழங்கியது.
# சாந்த் சிங் மஸ்கின்

## துவக்க கால வாழ்க்கை

மஸ்கின் பிரித்தானிய இந்தியாவின் லக்கி மார்வத்தில் (தற்போது பாக்கித்தானில் உள்ளது) 1934 ஆம் ஆண்டு கர்தார் சிங், தாய் ராம் கவுர் இணையருக்கு மகனாகப் பிறந்தார். தனது ஆரம்பக் கல்வியை கல்சா பள்ளியில் (தற்போது பாக்கித்தானில் உள்ளது) பயின்று, பின்னர் அரசு உயர்நிலைப் பள்ளியில் பயின்றார். சுமார் 12 வயதில், 1947 ஆம் ஆண்டு இந்தியப் பிரிவினையினால் ஏற்பட்ட கொந்தளிப்பை இவர் அனுபவித்தார், இதன் காரணமாக இவரது குடும்பம் இந்தியாவுக்கு குடிபெயர்ந்து இராசத்தானின் அல்வாரில் குடியேறியது. பாக்கித்தானில் இவரது கல்வி உருது மற்றும் பாரசீக மொழிகளில் இருந்ததால், மொழித் தடையின் காரணமாக இங்கு தனது படிப்பைத் தொடர முடியவில்லை. வீட்டின் மோசமான பொருளாதார நிலைமை காரணமாக, வேலை தேடத் தொடங்கினார். ஒரு தொழிற்சாலையில் சுமார் மூன்று மாதங்கள் வேலை செய்தார்.
# சாந்த் சிங் மஸ்கின்

## படைப்புகள்

*குரு சிந்தன்*, *ராஸ் தாரா*, *ஜிவான் ஜால்கியன்*, *ஐஸ் ஜன் விர்லே சன்சாரே*, *பிரம் கியான்*, *கியான் தா சாகர்*, *அம்ரித் மந்தன்*, *ரத்னாகர்*, *ஷபத் குரு* உட்பட பத்துக்கும் மேற்பட்ட புத்தகங்களை இவர் எழுதியுள்ளார்.
# சாந்த் சிங் மஸ்கின்

## கௌரவங்கள்

குர்பானி செய்தியின் மூலம் சீக்கிய கொள்கைகளுக்கும், மனிதகுலத்திற்கும் இவர் ஆற்றிய ஒப்பரிய சேவைகளுக்காக தக்த்களில் ஒருவரால் வழங்கப்படும் மிக உயர்ந்த கௌரவமான பந்த் ரத்தன் என்ற பட்டம் இவருக்கு வழங்கப்பட்டது. ஒரு லட்சம் ரூபாய் மதிப்புள்ள பாய் குருதாஸ் தங்க விருது இவரது மரணத்திற்குப் பிறகு வழங்கப்பட்டது. மேலும் சிரோமணி குருத்வாரா பர்பந்தக் குழுவால் இவரது மரணத்திற்குப் பின் குர்மத் வித்யா மார்தண்ட் விருது வழங்கப்பட்டது.
# சாந்த் சிங் மஸ்கின்

## குடும்பம்

1958 ஆம் ஆண்டு இவர் சுந்தர் கவுரை மணந்தார். அவருக்கு மூன்று மகன்கள் மற்றும் இரண்டு மகள்கள் இருந்தனர். இந்தியாவின் உத்தரப்பிரதேசத்தின் எட்டாவாவில் ஒரு திருமணத்தில் கலந்து கொண்டபோது மாரடைப்பால் மஸ்கின் 2005 பிப்ரவரி 18 அன்று இறந்தார்.
# பீனைல்சோடியம்

**பீனைல்சோடியம்** (*Phenylsodium*) என்பது C<sub>6</sub>H<sub>5</sub>Na என்ற மூலக்கூற்று வாய்ப்பாட்டால் விவரிக்கப்படும் ஒரு கரிமசோடியம் சேர்மம் ஆகும். திண்மநிலை பீனைல்சோடியம் முதன்முதலில் 1903ஆம் ஆண்டு அமெரிக்க வேதியியலாளர் நெஃப் என்பவரால் கண்டுபிடிக்கப்பட்டது. பீனைல்சோடியமும் பீனைல் மக்னீசியம் புரோமைடும் பண்புகளில் ஒத்திருப்பதால் இந்த கரிமசோடியம் சேர்மம் மிகவும் அரிதாகவே பயன்படுத்தப்படுகிறது.
# பீனைல்சோடியம்

## தயாரிப்பு

கார்பன் டை ஆக்சைடின் கீழ் சோடியமும் புரோமோபென்சீனும் ஈடுபடும் வினையில் சோடியம் பென்சோயேட்டு உருவாவதைக் கவனித்த பின்னர், ஆகசுட்டு கெக்குலே என்பவரால் பீனைல்சோடியத்தின் இருப்பு முதன் முதலில் முன்மொழியப்பட்டது.
# பீனைல்சோடியம்

## தயாரிப்பு

### ஈந்தணைவி மாற்றம்

ஆரம்பத் தொகுப்பு வினையில் இருபீனைல்பாதரசமும் சோடியமும் வினைபுரிந்து பீனைல்சோடியத்தின் தொங்கல் உருவாவதாகக் காட்டப்பட்டது:
:(C<sub>6</sub>H<sub>5</sub>)<sub>2</sub>Hg + 3 Na → 2 C<sub>6</sub>H<sub>5</sub>Na + NaHg  
சோர்கென் வினையானது பீனைல்சோடியத்தை உருவாக்குவதிலும் பயன்படுத்தப்படுகிறது. இம்முறையில் ஓர் ஆல்க்கைல் சோடியம் சேர்மம் பென்சீனுடன் சேர்க்கப்பட்டு சூடுபடுத்தப்படுகிறது::  
:RNa + C<sub>6</sub>H<sub>6</sub> → RH + C<sub>6</sub>H<sub>5</sub>Na  
இந்த தயாரிப்பு முறையில் இரண்டாவது சோடியமும் சேர்வதற்கு சாத்தியமாகும். இந்த ஈருலோக மாற்றம் மெட்டா மற்றும் பாரா நிலைகளில் நிகழ்கிறது. n-அமைல் சோடியம் போன்ற சில ஆல்க்கைல் சோடியம் சேர்மங்களின் பயன்பாடு இந்த ஈருலோக மாற்ற விளைவை பெரிதும் அதிகரிப்பதாக அறியப்படுகிறது.
# பீனைல்சோடியம்

## தயாரிப்பு

### உலோகம்-ஆலசன் பரிமாற்றம்

பீனைல்சோடியத்தைப் பெறுவதற்கான பொதுவான வழி, புரோமோபென்சீனுடன் தூள் சோடியத்தைச் சேர்த்து வினைபுரியச் செய்வதாகும்:  
:C<sub>6</sub>H<sub>5</sub>Br + 2 Na → C<sub>6</sub>H<sub>5</sub>Na + NaBr  
இந்த முறையின் உருவாகும் விளைபொருளின் அளவு, அரைல் ஆலைடு தொடக்கப் பொருளுடன் பீனைல்சோடியம் வினைபுரிந்து இருபீனைல் உருவாவதால் குறைகிறது.
# பீனைல்சோடியம்

## தயாரிப்பு

### இலித்தியம் பரிமாற்றம்

மிகவும் நவீன தொகுப்பு முறை பினைல் இலித்தியமும் சோடியம் டெர்ட்-பியூட்டாக்சைடும் சேர்ந்து வினைபுரிந்து பீனைல்சோடியம் உருவாவதைக் குறிக்கிறது:  
:C<sub>6</sub>H<sub>5</sub>Li + *t*BuO<sup>-</sup>Na<sup>+</sup> → C<sub>6</sub>H<sub>5</sub>Na + *t*BuO<sup>-</sup>Li<sup>+</sup>
# பீனைல்சோடியம்

## பண்புகள் மற்றும் கட்டமைப்பு

கரிமபாதரசம் வழியைப் பயன்படுத்திய பீனைல்சோடியத்தின் முதல் தயாரிப்பு வெளிர் பழுப்பு நிறப் பொடியை உருவாக்குவதாகத் தோன்றியது. இந்த தயாரிப்பு சோடியம் இரசக்கலவையால் மாசுபட்டுள்ளது என்பதை வில்லெம் சுலெங்கு கண்டுபிடித்தார். மையவிலக்கு செயல்முறை தூய பீனைல்சோடியத்தை தனிமைப்படுத்த அனுமதித்தது. இது மஞ்சள்-வெள்ளை நிறத்தில் படிக உருவமற்ற தூளாகத் தோன்றியது. உடனடியாகத் தீப்பிழம்புகளாக வெடிக்கிறது.  
பீனைல் இலித்தியத்தையும் பீனைல்சோடியத்தின் பண்புகளை மாற்றியமைக்கப் பயன்படுத்தலாம். சாதாரணமாக, பீனைல்சோடியம் டை எத்தில் ஈதருடன் தீவிரமாக வினைபுரிகிறது. ஆனால் இயார்ச்சு விட்டிக்கு என்பவர், ஈதரில் PhLi உடன் PhNa சேர்மத்தை ஒருங்கிணைப்பதன் மூலம், (C<sub>6</sub>H<sub>5</sub>Li)(C<sub>6</sub>H<sub>5</sub>Na)<sub>n</sub> என்ற அணைவுச் சேர்மம் உருவாக்கப்பட்டது என்பதைக் காட்டினார். இந்தச் சேர்மத்தின் பீனைல்சோடியம் கூறு, பீனைல் இலித்தியத்திற்கு முன்பாகவே வினைபுரிந்து, அதிக வினைத்திறன் கொண்ட சோடியம் சேர்மத்தை நிலைப்படுத்த ஒரு பயனுள்ள சேர்மமாக அமைகிறது. இந்தச் சேர்மத்தை திடப் படிகங்களாக தனிமைப்படுத்த முடியும். இவை ஈதரில் கரையக்கூடியவையாகவும், அறை வெப்பநிலையில் கரைசலில் பல நாட்கள் நிலையாகவும் இருக்கும். பீனைல் இலித்தியம் 1:24 Li:Na என்ற அதிக விகிதத்தில் பீனைல்சோடியத்தை நிலைப்படுத்த முடியும். இருப்பினும் இது ஒரு கரையாத நிறைவை உருவாக்குகிறது, வினைகளுக்கும் இதை பயன்படுத்தப்படலாம்.
# பீனைல்சோடியம்

## வினைகள்

1903ஆம் ஆண்டுக்கு முன்பே, 19 ஆம் நூற்றாண்டின் நடுப்பகுதியிலேயே பீனைல்சோடியம் தொடர்பான வினைகள் பயன்படுத்தப்பட்டன. பொதுவாக கிரிக்னார்டு வினைப்பொருள்களுக்குப் பயன்படுத்தப்படும் முறைகளுக்கு ஒப்பான நிலையில் பீனைல்சோடியம் தயாரிக்கப்படுகிறது. அக்ரீயின் பணி இச்சேர்மம் சம்பந்தப்பட்ட வினைகளுக்கு பல எடுத்துக்காட்டுகளை வழங்குகிறது.
# பீனைல்சோடியம்

## வினைகள்

### குறுக்கு இணைப்பு

பீனைல்சோடியத்தின் எத்தில் புரோமைடுடனான வினையானது எத்தில்பென்சீனை உருவாக்குகிறது:  
:NaPh + BrEt → PhEt + NaBr  
இருபீனைலை உற்பத்தி செய்ய பீனைல்சோடியத்தை தயாரிக்கும் போதும் இதே போன்ற ஒரு வினை ஏற்படுகிறது.  
:NaPh + PhBr → Ph-Ph + NaBr  
பென்சைல் குளோரைடும் பீனைல்சோடியமும் வினைபுரியும்போது இருபீனைல்மீத்தேனும் பைபென்சிலிடினும் உருவாகின்றன. இருபீனைல்மீத்தேன் என்பது குளோரைடை பதிலீடு செய்வதன் மூலம் எதிர்பார்க்கப்படும் ஒரு தயாரிப்பு ஆகும். பைபென்சிலிடின் உருவாக்கம் ஊர்ட்சு-பிட்டிக் வினையின் பொறிமுறையில் முன்மொழியப்பட்டதைப் போன்ற இயங்குறுப்பு இடைநிலைகளை உள்ளடக்கியுள்ளது.  
பென்சாயில் குளோரைடுடன் பீனைல்சோடியம் வினைபுரிந்து நீராற்பகுப்புக்குப் பிறகு டிரைபீனைல்கார்பினால் உருவாகிறது. பென்சோபீனோன் ஓர் இடைநிலை வினையாக முன்மொழியப்படுகிறது.
# பீனைல்சோடியம்

## வினைகள்

### உலோகமாக்கல்

பீனைல்சோடியம் சேர்மத்துடனான உலோகமாக்கல் வினைகள் பின்வரும் பொதுவான வடிவத்தில் தொடர்கின்றன:  
:PhNa + RH → C<sub>6</sub>H<sub>6</sub> + RNa  
உலோகமயமாக்கப்பட்ட சேர்மத்தை கார்பன் டை ஆக்சைடுடன் சேர்த்து சூடுபடுத்துவதன் மூலம் உலோகமாக்கல் வினை உறுதிப்படுத்தப்படுகிறது/கண்டறியப்படுகிறது. தொடர்புடைய சோடியம் கார்பாக்சிலேட்டை இவ்வினை அளிக்கிறது. இக்கார்பாக்சிலேட்டு அமிலமயமாக்கப்பட்டு கார்பாக்சிலிக் அமிலத்தை உருவாக்குகிறது:  
:RNa + CO<sub>2</sub> → RCO<sub>2</sub>Na  
உலோகமாக்கல் என்பது பொதுவாக கணிக்கக்கூடிய வினைத்திறன் வரிசையைப் பின்பற்றுகிறது. பென்சீனை ஆல்க்கைல்சோடியம் சேர்மங்களால் உலோகமாக்க முடியும். இதன் விளைவாக பீனைல்சோடியம் உருவாகிறது. பின்னர் பீனைல்சோடியம் மற்ற அரோமாட்டிக்கு சேர்மங்களை உலோகமாக்க முடியும். பீனைல்சோடியம் மூலம் உலோகமாக்குவதற்கு பொதுவாகப் பயன்படுத்தப்படும் வினைப்பொருள் தொலுயீன் ஆகும். இது பென்சைல்சோடியத்தை உருவாக்குகிறது. பென்சீனுக்குப் பதிலாக தொலுயீனில் பீனைல்சோடியத்தை தொகுப்பதன் மூலம் தொலுயினை உலோகமாக்கல் வினைக்கு உட்படுத்தலாம்:  
:C<sub>6</sub>H<sub>5</sub>Cl + 2Na + C<sub>6</sub>H<sub>5</sub>CH<sub>3</sub> → C<sub>6</sub>H<sub>6</sub> + NaCl + C<sub>6</sub>H<sub>5</sub>CH<sub>2</sub>Na  
பின்னர் பென்சைல்சோடியத்தை ஒரு அணுக்கருநாட்ட கூட்டுவினையில் பயன்படுத்தலாம். உலோகமயமாக்கலின் செயல்திறனை, பீனைல் அசிட்டிக்கு அமில உற்பத்தியை கார்பனேற்றம் செய்து தனிமைப்படுத்துவதன் மூலம் தீர்மானிக்க முடியும்.
# தா. வேதியப்பன்

**தா. வேதியப்பன்** (*T. Vediyappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் பானப்பம்பட்டு கிராமத்தினைச் சேர்ந்தவர். பல்கலைக்கழக முந்தைய படிப்பினை முடித்துள்ள வேதியப்பன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போளூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தே. ஜனார்த்தனம்

**தே. ஜனார்த்தனம்** (*D. Janardhanan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் புதுப்பாளையம் பகுதியினைச் சேர்ந்தவர். இளநிலை அறிவியல் பட்டம் பெற்றுள்ள ஜனார்த்தனம், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விழுப்புரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். ஜெ. ஜெயலலிதா தலைமையிலான அமைச்சரவையில் 1993-ம் ஆண்டு முதல் 1996-ம் ஆண்டு வரை பால்வளத்துறை துறை மற்றும் கால்நடைத்துறை அமைச்சராகப் பதவி வகித்தார்.
# தே. ஜனார்த்தனம்

## இளமையும் குடும்பமும்

இவர் கடலூருக்கு அருகிலுள்ள புதுப்பாளையம் எனும் சிற்றூரில் தேவநாதன் என்பவருக்கு மகனாக 11, 1946 அன்று பிறந்தார். இவரின் தந்தை வரித் தண்டலராக பணியாற்றியவர். இவருக்கு பிரேமா என்ற மனைவியும், புருசோத்தமன் மற்றும் கோபால கிருஷ்ணன் என்கிற இரு மகன்களும் உள்ளனர். இவர் கவரா நாயுடு சமூகத்தைச் சேர்ந்தவர். இவரின் நெருங்கிய உறவினரான ஆதிராஜாராம், தமிழ்நாடு தொழில் முதலீட்டுக் கழகத்தின் தலைவராகவும், தமிழ்நாடு சுற்றுலா வளர்ச்சிக் கழகத்தின் தலைவராகவும் இருந்துள்ளார்.
# தே. ஜனார்த்தனம்

## வகித்த பதவிகள்

- ஒன்றுபட்ட தென்னாற்காடு அ.தி.மு.க. மாவட்டச் செயலாளர்.
- தமிழக பால்வளத்துறை துறை மற்றும் கால்நடைத்துறை அமைச்சர்
- ஒன்றுபட்ட தென்னாற்காடு மாவட்ட இந்து சமய அறநிலையத் துறை குழுத் தலைவர்
# தே. ஜனார்த்தனம்

## சொத்துக் குவிப்பு வழக்கு

1993 - 1996 ஆண்டுகளில் அதிமுக ஆட்சிக் காலத்தில் ஜனார்த்தனம் பால்வளத்துறை அமைச்சராக இருந்த காலத்தில், வருமானத்துக்கு அதிகமாக ரூபாய் 57 லட்சம் சொத்து குவித்ததாக ஜனார்த்தனம், அவரது மனைவி பிரேமா உள்ளிட்டோர் மீது வழக்கு பதிவு செய்யப்பட்டது. இந்த வழக்கை விசாரித்த கடலூர் நீதிமன்றம், ஜனார்த்தனனுக்கு இரண்டு ஆண்டுகள் சிறைத் தண்டனையும், ரூ.ஐம்பதாயிரம் அபராதமும் விதித்து தீர்ப்பு வழங்கியது.
# தே. ஜனார்த்தனம்

## சொத்துக் குவிப்பு வழக்கு

### சொத்துக் குவிப்பு வழக்கில் மேல் முறையீடு

இந்த வழக்கை விசாரித்த சென்னை உயர் நீதிமன்றம் ஜனார்த்தனனின் விவசாய சொத்துக்கள் மூலம் கிடைத்த வருமானம் கணக்கில் எடுத்து கொள்ளப்படவில்லை என்று கூறி, கடலூர் மாவட்ட நீதிமன்றம், ஜனார்த்தனன் குற்றவாளி என்று வழங்கிய தீர்ப்பை இரத்து செய்து, 05 சூலை 2018 அன்று ஜனார்த்தனம் மற்றும் அவரது மனைவி பிரேமாவை சொத்து குவிப்பு வழக்கிலிருந்து விடுவிப்பதாக, சென்னை உயர் நீதிமன்றம் தீர்ப்பு வழங்கியது.